JohanHeinsen/ENO huggingface dataset:
Aarhuus Stifts-Tidende, 1840-07-18
Bekjendtgjørelser. Ved en blid og rolig Død behagede det Forsynet, Tirsdagen den 14de denne Maaned, efter 7 Maaneders tiltagende Svagelighed, og 6 Ugers Sygeleie, at bortkalde fra dette til et bedre Liv, min inderlig elskede Kone, Maren Ugelbolle, fød Christensen, i hendes Alders 62de Aar, og vort Ægteskabs 28de Aar. Dybt føler jeg og en elsket Søn, hvad vi i den kjære Hedengangne have tabt, og de, der kjendte den sal. Afdødes sande Værd, veed, at kun Haabet og Gjenforening hisset kan lindre det Saar, som hendes Bortgang har foraarsaget os. Aarhuus, den 15de Juli 1840. P. Ugelbølle.
Aarhuus Stifts-Tidende, 1840-07-18
De af denne Byes Jndvaanere, der ere meddeelte nogen Bestalling, noget Privilegium eller nogen anden Benaadning, som, overeensstemmende med allerhøieste Patent af 25de Mars d. A. og senere Collegie=Kundgjørelser ei endnu have ansøgt om Sammes Fornyelse, tilkjendegives herved, grundet paa flere Forespørgsler, at Ansøgning i denne Henseende maae være indgiven inden 1ste August d. A., saafremt Vedkommende vil vente at nyde godt af den ham meddeelte Benaadning. Aarhuus, den 16de Juli 1840. Fleischer.
Aarhuus Stifts-Tidende, 1840-07-18
Ifølge Reqvisition af Politiassistent Procurator Nielsen paa vedkommende Udlægshavers Vegne, vorder den Vagtmester Skabelund tilhørende og iboende Gaard No. 20, paa denne Byes Studsgade stillet til offentlig Auction: 1ste Gang: Mandagen den 3die August førstk., 2den Gang: Mandagen den 17de August førstk., 3die Gang: Tirsdagen den 1ste September førstk., hver Dags Formiddag Kl. 11. Første og anden Auction afholdes paa Aarhuus Raadhuus; 3die Auction derimod i selve Gaarden, som forevises af Eieren, ligesom Conditionerne og forinden kan erfares hos Reqvirenten. Denne Bekjendtgjørelse skeer og til Efterretning for Prioritetshaverne, alt overeensstemmende med Forordningen 22de April 1817. Aarhuus, den 30te Juni 1840. Fleischer.
Aarhuus Stifts-Tidende, 1840-07-18
Jfølge Reqvisition af Politiassistent Procurator Nielsen paa vedkommende Udlægshavers Vegne, vorder den Eskadrons=Sadelmager Petersen tilhørende Gaard No. 587 paa denne Byes Frederiksgade, med tilhørende Toft, stillet til offentlig Auction: 1ste Gang: Mandagen den 3die August førstk., 2den Gang: Mandagen den 17de August førstk., 3die Gang: Mandagen den 31te August førstk., hver Dags Formiddag Kl. 11. Første og anden Auction afholdes paa denne Byes Raadstue; 3die Auction derimod i selve Gaarden, der forinden forevises af Eieren som endnu boer der. Conditionerne kan forinden erfares hos Reqvirenten. Denne Bekjendtgjørelse skeer og til Efterretning for Prioritetshaverne, alt i Henhold til Placaten 22de April 1817. Aarhuus, den 30te Juni 1820. Fleischer.
Aarhuus Stifts-Tidende, 1840-07-18
Efter Vedkommendes Begjæring grundet paa effectueret Udpantning for resterende Kongelige Skatter, Bankrenter, Brandpenge og Commune-Afgifter, bliver den Snedkermester Schytte tilhørende Gaard No. 911 paa Rosensgade heri Byen, stillet til Auction, som afholdes saaledes: 1ste Gang: Torsdagen den 6te August førstk., 2den Gang: Torsdagen den 20de August førstk., 3die Gang: Torsdagen den 3die September førstk., hver Dags Formiddag Kl. 10. Første og anden Auction afholdes paa Aarhuus Raadstue, men 3die Auction i Gaarden, der er bestaaende af 11 Fag 2 Etage Bindingsværks Forhuus, 9 Fag dito Sidehuus, 11 Fag 1 Etage Baghuus med Grund, Gaards- og Haveplads. Dette bekjendtgjøres herved overeensstemmende med Placaten af 22de April 1817 til Liebhaveres og vedkommende Panthaveres Efterretning. Aarhuus, den 1ste Juli 1840. Fleischer.
Aarhuus Stifts-Tidende, 1840-07-18
Onsdagen den 5te August førstkommende, Morgen, Kl. 9, og følgende Dage, bliver, ifølge Begjæring af vedkommende Commissionairer, afholdt offentlig Auction i Nordbye Krogaard paa Fanøe over den største Deel af den havarerede Ladning af det her den 4de Juni indstrandede Galeaseskib "Ebenetzer af Nykjøbing paa Mors, ført af Skipper H. N. Bruun, indeholdende: 1) Endeel Manufacturvarer af forskjellige Slags, saasom: Sirtzer, couleurte Bomuldstøier, Cambringe, Bomulds=Fløiel, Engelsk Læder og andre Buxetøier, Lærreder, Merinos, et lidet Parti Klæde og andre uldne Vare, Bomulds=Strømper, Handsker og Nathuer, Silketøier og andre Silkevarer, couleurte, blegede og ublegede Tvister, Spetraad, Chor m.m. 2) Et Partie forskjellige Spirituser og Vine; 3) Nogle Galanterie= og Jernvare; 4) Endeel Steen= og Glastøi; 5) 16 Huder Saalelæder, og 6) Et lidet Partie Apothekervarer m. m. m. Af Conditionerne bemærkes: at Varerne sælges fortoldede, paa det Kjøbte gives 4 Ugers Credit, og enhver Kjøber har at stille Caution. Lysthavende indbydes. Fanøe Birks Contoir, den 3die Juli 1840. T. Smith.
Aarhuus Stifts-Tidende, 1840-07-18
Mandagen den 2de dennes, Formiddag Kl. 11, bliver efter Overeenskomst med vedkommende Auctionsdirecteur afholdt Auction paa Bjerre Tingsted over en stor Deel Effecter, bestaaende af Gangklæder, Sengeklæder, Meubler med mere, som er indleveret i Overeensstemmelse med min tidligere Bekjendtgjørelse om halvaarlige Auctioner.
Aarhuus Stifts-Tidende, 1840-07-18
Det bemærkes: at Varer endnu kunne indleveres indtil Løverdag den 25de dennes. Lysthavende indbydes. Daugaarden, den 14de Juli 1840. With. Jacob Daniel Wesenberg, Krigsraad, Herredsfoged i Nørhald, Støvring og Galthen. Herreder,
Aarhuus Stifts-Tidende, 1840-07-18
Gjør vitterligt: at for mig andrager Besidderen af det von schildenske jydske Fideicommis, Fru Rosalie von Oppen Schilden med Mand og Værge Major Ridder von Oppen Schilden til Clausholm, at de i Medhold af en dem under 31te Marts 1840 allernaadigst meddeelt Bevilling, agte at erhverve Mortificationsdom paa en af Niels Jensen i Langschou under Ødum Sogn, i Randers Amt i Nørre-Jylland, til Geheimeconferentsraad Hofjægermester von Schilden Hvitfeldt den 13de Juli 1807 udstedt og den 27de Februar 1808 tinglæst Panteobligation, oprindelig lydende paa 1300 Rbd. dansk Courant, hvorpaa er afbetalt i 11te Juni Termin 1810,200 Rbd. dansk Courant, i 11te Juni Termin 1812-200 Rbd. dansk Courant, samt den 21de Juni 1821, efterat Restbeløbet 900 Rbd. dansk Courant den 22de Juni 1813 var omskrevet til et lige Beløb i Sølv=Værdie, 300 Rbd. Sølv, og hvorved er givet 2den Prioritets Panteret næstefter 900 Rbd. i den Debitor tilhørende Gaard i Langschou, med tilliggende Hartkorn Ager og Eng 6 Tdr. 11/4 Alb., samt Skovskyld 2 Fdk. 1 1/4 Alb., tilligemed sammes Besætning, tilliggende Eiendomme og Jndboe; - hvilken Panteobligation, uden at være udslettet af Pantebogen, er bortkommen. Thi indstævnes herved Den, eller De, som maatte være i Besiddelse af fornævnte bortkomne Panteobligation, at møde for Nørhald, Støvring og Galthen Herreders Ret, som holdes paa Raadhuset i Randers den første Torsdag i October Maaned 1841 Kl. 10 Formiddag, for der og da, naar denne Sag efter sin Orden foretages, at fremkomme med benævnte bortkomne Panteobligation, og til samme at bevise lovlig Adkomst, da den i Mangel heraf, efter Citantens nærmere Procedure og Paastand, med Dom vil blive mortificeret. Laugdag og Forelæggelse er afskaffet ved Forordningen 3die Juni 17996.
Aarhuus Stifts-Tidende, 1840-07-18
Til Bekræftelse under min Haand og Embedseigl. Nørhald, Støvring og Galthen Herreders Contoir i Randers, den 18de Juni 1840. I Herredsfogdens Fraværelse, const. Leverkhuusen.
Aarhuus Stifts-Tidende, 1840-07-18
Bekjendtgjörelse. for de Herrer Brænderibesiddere, som ønske at blive bekjendt med vor nye Mæske=Gjærings Methode, kan i nogle Uger lære samme, eller sende deres Overbrænder hertil.
Aarhuus Stifts-Tidende, 1840-07-18
Trykt i Aarhuus Stiftsbogtrykkerie. Jeg leverer af 200 Pund god sund Rug og Byg malt, Skraae, dansk Vægt, paa denne Aarstid 32 til 33 Kander, og om Vinteren 34 til 35 Kander Brændeviin til 8 Grad. Spendrups dansk Maal uden Tilsætning af dyre Ingredientser. J mit Brænderie bliver daglig 8 a 900 Pd. Skraa forarbeidet, og Jngredientserne til Gjæringen koster kun daglig 4 Rbmk. Denne Driftsmaade kan saavel i store som smaae Brænderier blive brugt med ovennævnte Fordeel, uden nogen Forandring ved Redskaberne; herved er at bemærke, at Spølen er meget bedre til Kreaturerne end sædvanlig, da den indeholder mere Sødhed, og derfor som bekjendt er meere nærende. Vore Betingelser ere følgende: Alle herpaa Reflecterende maae forpligtige sig at beholde ovennævnte Belæring for sig selv, uden at meddele det til nogen Anden; men blot bruge det i deres egne Brænderier. Honoraret herfor er 100 Species, hvilket maa betales forud. Eleverne maae selv betale Kost og Logis, hvilket kan bekommes meget godt et Par hundrede Skridt herfra i Rødding. Belæringstiden er 3 a 4 Uger. Endvidere overtage vi os Indretningen af Kartoffel og Kornbrænderier efter den allernyeste Methode, og for pligtige vi os af en Tønde eller 200 Pd. Kartofler at levere 11 a 13 Kander Brændeviin til 8 Grad Spendrups. Betingelserne herved maa afgjøres skriftlig eller mundtlig, da det i Henseende til Honoraret vil komme an paa Brænderiernes Størrelse. De Herrer, som mulig reflectere herpaa, kan behageligst selv overtyde sig om Rigtigheden af ovennævnte Angivelse i vort Brænderie herpaa Stedet; ogsaa skal alle portofrie Breve med Fornøielse blive besvarede. Røddinggaard ved Haderslev, i Juli 1840. F. L. Werner & Comp. R. Dessauer, anbefaler sig med et smagfuldt og velassorteret Udvalg af Alt hvad til Broderi henhører, saasom: Terneaugavn, Guld=, Sølv-, Staal= og Glasperler, Chor=, Flok=, Perle og Sye-Silke, Cheniller, Canovas o. s. v. Tillige er jeg forsynet med et Parti Modebaand til særdeles billige Priser, hvidt og couleurt Strikkegarn m.m. De Udenbyes, der vil beære mig med deres Commissioner, forsikkres et smagfuldt Udvalg. Colding, den 16de Juli 1840. Thorwaldsens Kanaster.
Aarhuus Stifts-Tidende, 1840-07-18
Den af Jacob S. Trier fabrikerede og i Kjøbenhavn saa meget yndede Thorwaldsens Kanaster faaes i hele, halve & Qvart-Punds Carduser til Fabrikpriis 4 Mk. pr. Pd., ene og alene i Aarhuus hos N. K. M. Lazarus.
Aarhuus Stifts-Tidende, 1840-07-18
Talg kjøbes af D. F. Stellse hun, Sarepta Sennep i Krukker, og røgede Oxetunger, er igjen at faae hos Fred. Stellfeld, sen.
Aarhuus Stifts-Tidende, 1840-07-18
Det russiske Dampbad. Da Dampovnen skal under Reparation, bliver intet Bad før paa Onsdag. Marcus G. Bech.
Aarhuus Stifts-Tidende, 1840-07-18
Et Bageri ønskes tilleie i en af Jyllands Kjøbstæder, enten strax eller til første Flyttetid. Billet desangaaende, mærket: "Bageri, bedes aflagt paa denne Tidendes Contoir inden Forløbet af 8 Dage.
Aarhuus Stifts-Tidende, 1840-07-18
Jagten Friheden, Skipper P. Schibye, ligger under Ladning i Altona med Stykgods til Aarhuus. A. Thomsen, Mægler.
Aarhuus Stifts-Tidende, 1840-07-18
Jagten Ane Marie Christine, Skipper F. Møller, gaaer strax under Ladning med Stykgods til Altona. Aarhuus, den 13de Juli 1840. A. Thomsen, Mægler. Anholms Paquet.
Aarhuus Stifts-Tidende, 1840-07-18
Dens Afgang herfra til Kjøbenhavn skal hver Gang nærmere i denne Tidende blive bekjendtgjort, hvilket tjener til skyldigst Efterretning. Aarhuus, den 17de Juli 1840. L. F. Bloch.
Aarhuus Stifts-Tidende, 1840-07-18
J Anledning af Deres Majestæters Ankomst til Aarhuus, bliver, hvis Veirliget tillader det, Jllumination paa Prinds Ferdinans=Plads i Riis=Skov, Tirsdagen den 21de dennes. C. Ziegler.
Aarhuus Stifts-Tidende, 1840-07-18
Jkke 1 Miil fra Ølstvad Kroe til Aarhuus er den 8de dennes tabt en sort Silke=Paraply. Den retsindige Finder ville behage at levere samme til Hr. Klubvært Marzette mod en passende Douceur.
Aarhuus Stifts-Tidende, 1840-07-20
ad No 116.
Aarhuus Stifts-Tidende, 1840-07-20
Mandagen den 20de Juli. Den til Forsendelse. med Brevposterne. Kongelig allernaadigst allene privilegerede AarhunStiftsfeidende. Nedigeres og udgives 4 Gange ugentlig af Overkrigscommissair A. F. Elmquist, Den 20de Juli, Aften Kl. 11. Deres Majestæter Kongen og Dronningen, ledsagede af Hs. Kongl. Høihed Kronprindsen, ankom til Aarhuus i Eftermiddags Kl. 4, og modtoges her med særdeles Hengivenhedsyttringer. Det her i Staden garnisonerende Regiments Officeerkorps havde, tilligemed et Detaschement Dragoner, escorteret Deres Majestæter hertil fra Viby. Stiftsbefalingsmanden havde allerede complimenteret Allerhøistsamme i Horsens. Ved Frederiksporten bødes Deres Majestæter velkommen af Byens Magistrat og Repræsentantskab. Under Klokkeringning, Hurraraab og Salutering fra Havnebatteriet holdt Majestæterne Deres høitidelige Jndtog. Ved Frederiksbroen var opreist en Æreport af Grønt, med Blomster og Guirlander, hvorigjennem D. M. kjørte, venligt hilsende til alle Sider. Gaderne vare bestrøede med Blomster, og mange Huse smykkede med Festons af Grønt. Allerhøistsamme stege af i Agent Meulengrachts Gaard, som er indrettet til Majestæternes Modtagelse. Fra Æreporten indtil Kongens Gaard paraderede Borgervæbningen, som desuden har besat Kongevagten. Efter Couren havde Magistraten og Borgerrepræsentanterne den Ære at overrække Hs. Majestæt en allerunderd. Lykønsknings Adresse, hvorpaa Allerhøistsamme gav et særdeles naadigt Svar. Hele Byen er i Aften illumineret paa det festligste. Paa Torvet og ved Æreporten brænde Beegkrandse, og adskillige Bygninger have smukke Transparenter og Jnscriptioner. I Polyhymnia's Locale er et glimrende Bal, som Deres Majestæter beære med Deres allerhøieste Nærværelse. Ved Jndtrædelsen i Balsalen bleve Deres Majestæter modtagne med en særdeles smuk Sang, hvorefter, af den hele talrige Forsamling, blev udbragt et trefold gientaget Hurraraab, som besvaredes af Hs. M. Kongen saa hjerteligt, at hvis Allerhøistsamme ikke alt tilforn havde vundet Alles Hjerter ved Sin Mildhed, da maatte have vundet dem. Deres M. behagede allernaadigst Selv at aabne Ballet med en Polonaise: Hs. M. Kongen med Fru Stiftamtmandinde v. Rosenørn, Hs. M. Dronningen med Hs. K. H. Kronprindsen. Gaderne vrimle af Mennesker, skjøndt Veiret er ublidt. Jmorgen vil Hs. M. Kongen tage alle Byens offentlige Indretninger i allernaadigst Øiesyn, tilligemed Borgervæbningen, Brandvæsenet, &c. Derefter begive DD. MM. Sig ud til Frysenborg, hvorfra Allerhøists. ventes tilbage igjen til Aften. Kun til Onsdag Formiddag har Byen den Glæde at have Deres Majestæter inden sine Porte.
Aarhuus Stifts-Tidende, 1840-07-20
Fædrelandet. Odense, den 16de Juli. Aldrig maaskee er noget dansk Kongepar bleven modtaget her i Provindsen med den Enthusiasme som i disse Dage Christian den Ottende og Caroline Amalia.
Aarhuus Stifts-Tidende, 1840-07-20
Jgaar Morges holdt Deres Majestæter Deres Jndtog her i Byen. Ved Herredsskjellet modtoges Allerhøists. af 150 Landmænd tilhest, og udenfor Odense af et Detaschement af Dragonregimentet samt Hest= og Fodjægerkorpset, af hvilket sidste 32 M. marscherede foran og efter den kgl. Vogn med Fakler. Paa Overgade stode 23 Corporationer, hvoriblandt ogsaa Skyttelauget, opstillede med deres Faner. Paa hele Veien modtoges Majestæterne med enthusiastiske Jubelraab. J naadige Udtryk takkede Allerhøistsamme hver enkelt Corporation. Ved en skjøn Æreport blev der afsjunget en af Procurator Søren Hansen forfattet Sang.
Aarhuus Stifts-Tidende, 1840-07-20
Den kgl. Vogn ledsagedes af alle Laugene, med Communalbestyrelsen i Spidsen, til Slottet, udenfor hvilket der blev afsjunget en af Redact. Thomsen forfattet, Sang. Under Kanonernes Torden udbragtes derefter et mange Gange gientaget Hurra. Før Fakkeltoget havde D. M. beæret dHrr. Nielsens og Phisters interessante og stærkt besøgte Aftenunderholdning med Deres høie Nærværelse, hvorved der ogsaa var bleven afsjunget en Sang til D. M. Hele Byen var illumineret. Om Eftermiddagen havde Hs. M. deeltaget i en Frimurerfest i Fruens Bøge. Om Aftenen var et glimrende Bal paa Slottet. Næste Formiddag modtog Hs. M. en stor Deputation af fyenske Geistlige, der, omtrent hundrede i Tallet, havde samlet sig i Bispegaarden, og derfra drog i Procession til Slottet. Her tolkede Biskop Faber Geistlighedens Glæde ved at see D. M. igjen i Fyen, hvorefter Hs. M. Kongen bevidnede Denne Sin Tak for det mod Allerhøists. og Hs. M. Dronningen yttrede gode Sindelag; Han stolede fast paa, at Geistligheden, ved at forkynde Fredens Evangelium i Kjærlighed, vilde nære og befæste den Troskab og Hengivenhed mod Kongehuset, som stedse havde udmærket det danske Folk. Han vilde foreløbigen underrette Geistligheden om, at Han havde været betænkt paa en Forordning, hvorved de communale Anliggender paa Landet kunde bliver ordnede paa en analog Maade med Kjøbstæderne, og vilde denne Sag blive en Gjenstand for Provindsialstændernes Forhandlinger. Skjøndt det maatte antages at stemme overeens med den geistlige Stands Kald, at dens Deeltagelse i det Communale blev af en mindre directe Natur end ved Skole- og Fattigvæsenet, vilde hiint dog i høi Grad fordre Geistlighedens velvillige Deeltagelse og Understøttelse, paa hvilken Hs. Majestæt gjorde tillidsfuld Regning. den 17de Juli. Jformiddags Kl. 10 afreiste D. M. herfra; paa Flakhaugen stod Borgercompagniet, og udenfor Byen Fodjægercorpset opstillet. Kongens og Dronningens Nedladenhed og Mildhed ere noksom bekjendte her i Provindsen og aabenbarede sig ogsaa paa hele Veien ud af Byen. Foran den kgl. Vogn red en passende Sulte, anført af Hs. K. H. Kronprindsen; en lang Række af Vogne fulgte dernæst. Med ædel kgl. Naade modtoge Majestæterne af Odense Jndvaanere den Hylding, som De vidste var velfortjent, en Hylding, som De ogsaa vide, var uskrømtet og oprigtigt meent. (Hp. Av.)
Aarhuus Stifts-Tidende, 1840-07-20
Nyborg, den 14de Juli. Ved Deres Majestæters Ankomst hertil var der midt paa Skibsbroen opført en Æreport i antil Smag, der blev baaren af 8 med Krandse omvundne Søiler, og havde paa Frontespicen følgende Jndskrift: Velkommen Drot og Dronning over Bølge! Vor Kjærlighed og Troskab Eder følge! Paa Torvet var ligeledes opført en Æreport. Alle Huse, paa den Vei som Kongeparret passerede, vare behængte med Krandse og Guirlander. D. M. ankom om Aftenen Kl. 7 paa Dampskibet Mercurius. Byens unge Damer stode paa begge Sider foran Æreporten, og bag denne paraderede Borgervæbningen. Saasnart Dampskibet lagde an ved Broen, udbragte Hs. K. H. Kronprindsen, som var ankommen om Formiddagen, et "Leve!" for sine kgl. Forældre. Da Majestæterne havde besteget Skibsbroen, som var belagt med Tæpper og bestrøet med Grønt og Blomster, blev den til Afsyngning bestemte Velkomstsang i Aftryk paa Atlask frembaaren paa Fløielspuder af tre unge Damer, som paa Nyborgindernes Vegne overrakte dem til Majestæterne og Kronprindsen. Dernæst blev Sangen afsjungen, og saasnart den var tilende, behagede Hs. M. i de naadigste Udtryk at tolke de Følelser, der besjællede Ham, idet Han for første Gang som Konge, men altid som Ven, betraadte Fyen, og de Ønsker han nærede, samt at udbringe et "Leve!" for alle brave danske Borgere, Byfogden udbragte derefter, paa Borgernes Vegne, et "Leve!" for D. M. Kongen og Dronningen. D. M. passerede nu tilfods fra Skibsbroen igjennem Æreporten af den med en talrig Masse af Mennesker opfyldte Gade til Poststations Gaarden, foran hvilken Æresvagten var opstillet. De forsamlede Embedsmænd bleve stædte til Cour, og da denne var tilende, betegnede Kongen sin Ankomst ved en Naadesgierning, som blev udøvet paa en Maade, der viste Manden med Hjerte. Paa Raadstuen blev dernæst bl. A. et for Byen vigtigt Forehavende bragt paa Bane, og her behagede det tillige Hs. M. allernaadigst at udtale sin Glæde over den venlige Modtagelse. Efterat der var holdt Taffel, afreiste D. M. omtrent Kl. 11, under Borgernes jublende Afskedshilsener, igjennem de oplyste Gader. Udenfor Byen paraderede Borgervæbningen, og længere borte blev Kongeparret modtaget af en talrig Skare af Bønder tilhest, der ledsagede Allerhøistsamme. (S. Bl.)- Det er os en sand Glæde at kunne meddele, at Hs. Maj. Kongens første Handling efter at have betraadt Fyens Grund, var en Naadesact, idet Hs. M. gjengav Friheden til en Kieler Student som hensadpaa Fæstningen for en Duel, der dog ikke havde havt Død eller Saar til Følge. (Th. Av.)
Aarhuus Stifts-Tidende, 1840-07-20
Kjøbenhavn, den 17de Juli. Jgaar ankom hertil fra Kiel med Dampskibet Christian den Or tende Hs. Kgl. H. Hertuginden af Glücksborg med Sulte, og tog strax ud til Enkedronningen paa Frederiksberg Slot. Hendes høie Gemal blev tilbage i Kiel, for om kort Tid at foretage sig en Reise til Badene ved Ems. Da ovennævnte Dampskib med sin høie Passageer forlod Kiels Havn, saluteredes af tvende russiske Krigskibe, der laae for Anker der. Den øvrige Deel af den russiske Flaade, der skal krydse i Østersøen, har man ikke endnu seet noget til i Kiel. (Meddeelt.)¬
Aarhuus Stifts-Tidende, 1840-07-20
J Onsdags, den 15de, blev Østifternes Stænderforsamling høitideligen aabnet i Roeskilde Domkirke, ifølge allerhøieste Patent af 9de Marts d. A.
Aarhuus Stifts-Tidende, 1840-07-20
Til denne Fest havde der indfundet sig en betydelig Mængde af Omegnens og Nabobyernes Beboere, og Kirken var overalt gandske opfyldt. De Stænderdeputerede begave sig i Procession, med den kgl. Commissarius Confr. Ørsted i Spidsen, ind i Kirken gjennem Kongeporten, og efter Gudstjenesten igjennem den lukkede Gang til Slottet, hvor de forberedende Arbeider strax begyndte. J Kirken bleve de sædvanlige Indgangs- og Høitidspsalmer afsungne, hvorpaa Provst Pram=Gad af Roeskilde, efter at have udviklet Stænderinstitutionens Betydning og det Hæderlige men Ansvarsfulde i de Deputeredes Kald, holdt en meget smuk Tale over Texten af Corinth. 172 Af Huusholdere udkræves, at de maae findes troe; og paalagde de Deputerede Troskab imod deres Vælgere, imod Fædrelandet og imod Gud. Den kongl. Commissarius holdt derefter i Stændersalen sin Jndledningstale. Paa Opfordring af Commissarius foranstaltede dernæst det ældste Medlem i Forsamlingen, Kammerraad og Staldskriver Rasmussen, Valget af en Præsident, hvortil med 62 Stemmer af 69, valgtes Professor Schouw, der hidtil bestandig har beklædt denne Plads. Til Vicepræsident valgtes Statsraad Hvidt; til Secretairer Justitsraad Skibsted og Justitsr. Povelsen, og til Medlemmer af Redactionscommitteen: Assessor Algreen-Ussing og Cancellir. Deichmann. Alle de 69 Deputerede for Østifterne havde dennegang indfundet sig til det første Møde. (Md.)
Aarhuus Stifts-Tidende, 1840-07-20
Hs. M. Kongen har allern, optaget afg. General Oxholms Børn i den danske Adelstand. (CT.)
Aarhuus Stifts-Tidende, 1840-07-20
Efter Forlydende har Hs. Majestæt Kongen i Løverdags rescriberet Finantserne om at udarbeide et Lovforslag til Tallotteriets Ophævelse, som skal forelægges Stænderforsamlingen endnu iaar. - Om kort Tid vil udkomme et Lovforslag angaaende Jødernes Emancipation i Holsteen, som skal forelægges Hertugdømmernes Stænderforsamling for iaar. En af de væsentligste Paragrapher i samme er den, at det tillades enhver Jøde at erhverve Borgerskab i den By, hvor han er født, og da nyde samme Rettigheder liig med alle de øvrige Borgere, noget, der som bekjendt, ikke hidtil har fundet Sted i Holsteen. (Aalb. Av.)
Aarhuus Stifts-Tidende, 1840-07-20
Den 11te Juli dømtes Urtekræmmer Fouquier Tainville Schou ved Overretten for bedragerisk Fallit til et Aars Forbedringshuusarbeide. Kort efter at han havde erklæret sig for fallit og som mistænkt for bedragerisk Omgang var bleven arresteret, fremkom han, efter Forlydende, ved et Politiforhør med c. 1400 Rbd., som han har skjult hos sig, og troede derved at slippe fri; men naturligviis var dette nok til at domfælde ham. Denne Schou har desuden et eget Slags Reputation. For et Par Aar siden forsøgte hans Boddreng, paa Grund af slet Behandling og andre Omstændigheder, at tage Livet af ham; men da Forsøget mislykkedes og han sig selv en Kugle gjennem Hovedet. (S. Bl.)